kardosdrur/scandi-wiki huggingface dataset:
Kastrup Boldklub

Kastrup Boldklub (stiftet 4. maj 1933) er en dansk fodboldklub beliggende på Amager. Klubben blev stiftet under navnet Boldklubben Funkis før man i 1941 tog navneforandring til det nuværende.

Kastrup boldklub har tidligere spillet ni sæsoner i den bedste række og i alt fem sæsoner i den næstbedste række i perioden 1975-1988.

Kastrup Boldklub oplevede sin sportsligt bedste periode i 1970erne, da klubben vandt 3. division i sæsonen 1974 og 2. division året efter. Kastrup spillede i den bedste række seks sæsoner i træk fra 1976 til 1981 med en fjerdeplads i 1979 som bedste placering. I 1980 deltog Kastrup i Intertoto Cup. Klubben var senest i den bedste række i 1987.

Klubbens mest kendte spiller er Jan Heintze, der spillede i Kastrup Boldklub 1981-1982, før han skiftede til PSV Eindhoven. Jan Heintze opnåede 86 A-landskampe.

Klubbens lokale rivaler er Fremad Amager og AB Tårnby.

Klubben var sammen med Tårnby Boldklub fra 2002 en del af overbygningen Amager United. I 2006 valgte klubben dog at trække sig ud af samarbejdet. I sommeren 2008 indgik Kastrup Boldklub i et samarbejde med Fremad Amager, KFB og Dragør BK om at danne FC Amager, men i 2009 gik fusionsklubben konkurs, og Kastrup Boldklub blev tvangsnedrykket helt ned i Serie 1.

Tidligere formænd 
 200x-2005: Gorm Thorius
 2005-2006: René Jarnel
 2006-2008: Søren Mortensen
 2008-2010: Erik Brise
 2010-2011: Kim Højlund
 2012-2017: Anders Nannerup
 2017-2019: Jackie Lauritsen

Noter

Ekstern kilde/henvisning 
Kastrup Boldklubs officielle hjemmeside

Boldklub
Fodboldklubber under DBU København
Sport på Amager
Etableret i 1933
Art Ross Trophy

Art Ross Trophy – på dansk Art Ross trofæet (fulde navn: Art Ross Memorial Trophy) er et trofæ der gives til den spiller i NHL der har lavet flest points ved grundspillets afslutning.

I tilfælde af at to eller flere spillere har lavet lige mange points, gives trofæet til den spiller der har scoret flest mål. Skulle det stadig stå lige er det den spiller der har spillet færrest kampe der får trofæet. Er det stadig ikke afgjort gives trofæet til den spiller der scorer det tidligste mål i sæsonen. Såfremt der stadig ikke skulle være fundet en vinder, deles trofæet.

Historie 

Art Ross trofæet har fået sit navn efter Arthur Howie "Art" Ross (13. januar 1886-5. august 1964), som var en professionel ishockeyspiller, dommer, træner og General Manager. Ross vandt Stanley Cuppen 2 gange som spiller, i 1907 og 1908. Senere blev han dommer og til slut manager og træner for Boston Bruins som han som træner førte til 3 Stanley Cup triumfer. Han blev optaget i Hockey Hall of Fame i 1945.

Elmer Lach blev den første vinder af Art Ross Trofæet efter sæsonen 1947-48.

Wayne Gretzky vandt trofæet hele 10 gange, hvilket er rekord. I perioden fra 1981 til 2001 var det kun tre forskellige spillere der vandt det eftertragtede trofæ; Wayne Gretzky, Mario Lemieux og Jaromir Jagr. Stimen blev brudt i 2002 hvor trofæet blev vundet af Jarome Iginla.

Vinderen for sæsonen 2006-07 blev 19-årige Sidney Crosby fra Pittsburgh Penguins. Dermed blev Crosby den yngste vinder af trofæet nogensinde.

Joe Thornton vandt sit første Art Ross Trophy i sæsonen 2005-06, en sæson som han delte mellem Boston Bruins og San Jose Sharks efter at han var blevet tradet undervejs i sæsonen. Thornton er dermed den eneste spiller der har vundet trofæet i en sæson hvor han optrådte for to forskellige klubber.

Spillere fra Pittsburgh Penguins har vundet trofæet flere gange end spillere for noget andet hold (i alt 12 gange). Montreal Canadiens har vundet trofæet 9 gange, Chicago Blackhawks 8 gange, og Detroit Red Wings, Boston Bruins, og Edmonton Oilers hver 7 gange. Inkluderer man årene før trofæet blev indført har Montreal Canadiens vundet topscorertitlen flest gange, nemlig 16. Chicago Blackhawks, Pittsburgh Penguins har fået udmærkelsen 12 gange, Boston Bruins 11 gange og Detroit Red Wings, Edmonton Oilers, og Toronto Maple Leafs har 7 topscorertitler hver.

Art Ross Trophy vindere

NHL Topscorer (før Art Ross Trophy blev indført)

Referencer 
 NHL.com

NHL
Tårnby Boldklub

Tårnby Boldklub (eller Taarnby Boldklub) var en dansk fodboldklub beliggende på Amager, som spillede deres kampe på Tårnby Stadion. Klubben stiftedes den 21. april 1935 som Arbejdernes Idræts Klub Tårnby (AIK Tårnby) og blev optaget i DAI den 1. maj 1935. Efter næsten 10 år i DAI, besluttedes det på en generalforsamling i januar 1944 at skifte til Københavns Boldspil-Union og i den forbindelse at skifte navn til Tårnby Boldklub.

Klubben var sammen med Kastrup Boldklub fra 2002 en del af overbygningen Amager United. I 2006 valgte Kastrup Boldklub dog at trække sig ud af samarbejdet.

Den 1. januar 2009 fusionerede Tårnby Boldklub med Amager Boldklub af 1970, og den nye forening fik navnet AB Tårnby.

Eksterne henvisninger 
 Tårnby Boldklubs officielle hjemmeside
 Tårnby Boldklub 1. seniors hjemmeside 

Sport på Amager
Etableret i 1935
Fodboldklubber under DBU København
Tidligere fodboldklubber i Danmark
ÍBV Vestmannaeyjar

Íþróttabandalag Vestmannaeyja (kort: ÍBV Vestmannaeyjar eller ÍBV) er en islandsk fodboldklub fra Vestmannaeyjar beliggende på landets sydkyst. Klubben blev stiftet i 1903 og er medlem af det islandske fodboldforbund. Klubbens farver er sort og hvid. Klubben spiller deres hjemmekampe på Hásteinvöllur, som har plads til 1.500 tilskuere.

I sæsonen 2007 spiller de i den næstbedste islandske række efter at været rykket ned fra Landsbankadeildin i 2006 sæsonen som den værstplacerede.

Hæder 
 Islandske Mesterskab: 1979, 1997 og 1998.
 Islandske Pokalturnering: 1968, 1972, 1981, 1998, 2017.

Kendte spillere 
Spillere som har spillet for ÍBV og har spillet mere end en landskamp for deres land..

  David James
  Mitch Williams
  Allan Mørkøre
  Kaj Leo í Bartalsstovu
  Baldur Bragason
  Einar Þór Daníelsson
  Arnljótur Davíðsson
  Friðrik Friðriksson
  Tryggvi Guðmundsson
  Hermann Hreiðarsson
  Ívar Ingimarsson
  Birkir Kristinsson
  Guðgeir Leifsson
  Sigurvin Ólafsson
  Örn Óskarsson

  Tómas Pálsson
  Ásgeir Sigurvinsson
  Ólafur Sigurvinsson
  Rútur Snorrason
  Hlynur Stefánsson
  Sverrir Sverrisson
  Sigurlás Þorleifsson
  Gunnar Heiðar Þorvaldsson
  Tómas Ingi Tómasson
  Abel Dhaira
  Tony Mawejje
  Andrew Mwesigwa

Tidligere danske spillere 
 Thomas Lundbye (2006-2006)

Trænere 
  Heimir Hallgrímsson (1. aug 2006–31. dec 2010)
  Magnús Gylfason (1. jan 2012–19. sept 2012)
  Dragan Kazic (20. sept 2012–31. dec 2012)
  Hermann Hreiðarsson (1. jan 2013–3. okt 2013)
  Sigurður Ragnar Eyjólfsson (2014–)

Noter

Ekstern henvisning 
 Klubbens officielle hjemmeside
 Fodboldafdelingens officielle hjemmeside

Fodboldklubber i Island
Etableret i 1903
Dødbringende våben

Dødbringende våben er den første af en serie af amerikanske film der blev udgivet hhv. 1987, 1989, 1992 og 1998, alle med Mel Gibson og Danny Glover som et umage par betjente i Los Angeles, Californien.

Dødbringende våben 5 er i kassen og forventes i biograferne i 2023 eller 2024 (ukendt bl.a pga. strejke i film-Hollywood).
Heri bliver Mel Gibsons rolle Martin Riggs efterlyst som kriminel af FBI.

Medvirkende 
 Mel Gibson .... Martin Riggs
 Danny Glover .... Roger Murtaugh
 Gary Busey .... Sr. Joshua
 Mitch Ryan .... General Peter McAllister
 Tom Atkins .... Michael Hunsaker
 Darlene Love .... Trish Murtaugh
 Traci Wolfe .... Rianne Murtaugh
 Jackie Swanson .... Amanda Hunsaker
 Damon Hines .... Nick Murtaugh
 Ebonie Smith .... Carrie Murtaugh
 Lycia Naff .... Dixie
 Rika Van Den Haas....Embassy Secretary

Eksterne Henvisninger 
 

Amerikanske film fra 1987
Actionfilm fra USA
Film instrueret af Richard Donner
Engelsksprogede film
Dragostea din tei

"Dragostea din tei" er den hidtil mest populære sang fremført af det moldoviske band O-Zone. Nummeret blev indspillet i 2003 og udgivet i foråret 2004 på albummet DiscOZone. Det blev meget populært rundt om i Europa, deriblandt Danmark. Teksten er på rumænsk, som er det officielle sprog i Moldova. Den er skrevet af den ene af O-Zones tre sangere, Dan Bălan. Direkte oversat betyder titlen "Kærlighed til lindetræet".

Eksterne henvisninger 
 

Sange fra 2003
Musik fra Rumænien
Nummer-et hits i Danmark
Nummer-et hits i Norge
Nummer-et hits i Sverige
Bådshage

En bådshage er et skaft (mellem 1,5 og 2 m) af træ eller metal, der i den ene ende er forsynet med en spyd-lignende spids, der under spidsen er forsynet med en nedadvendende krog. Bådshagen bruges til "fiske" efter liner/trosser e.l., men også til at "støde fra" med.

Søfart
Danny Glover

Daniel Lebern Glover (født 22. juli 1946) er en amerikansk skuespiller og instruktør. Han er bedst kendt fra sin rolle som politibetjent Sgt. Roger Murtaugh i Dødbringende våben-serien og sin rolle som Whoopi Goldbergs undertrykkende ægtemand i Farven lilla.

Filmografi 
 Flugten fra Alcatraz (1979)
 Deadly Drifter (1982)
 Places in the Heart (1984)
 Silverado (1985)
 Vidnet (1985)
 Farven lilla (1985)
 Dødbringende våben (1987)
 Bat*21 (1988)
 Lonesome Dove (1989)
 Dødbringende våben 2 (1989)
 A Raisin in the Sun (1989)
 To Sleep With Anger (1990)
 Predator 2 (1990)
 Flight of the Intruder (1991)
 Grand Canyon (1991)
 Pure Luck (1991)
 Dødbringende våben 3 (1992)
 Queen (1993) (TV miniserie)
 The Saint of Fort Washington (1993)
 Maverick (1994)
 Angels in the Outfield (1994)
 Operation Dumbo Drop (1995)
 Fallen Angels: Red Wind (1995)
 The Rainmaker (1997)
 Gone Fishin' (1997)
 Dødbringende våben 4 (1998)
 Prinsen af Ægypten (1998)
 Beloved (1998)
 Antz (1998)
 Boesman and Lena (2000)
 The Royal Tenenbaums (2001)
 The Cookout (2004)
 Saw (2004)
 Legend of Earthsea (2004) (TV miniseries)
 Manderlay (2005)
 Missing in America (2005)
 Bamako (2006)
 Barnyard (2006)
 The Shaggy Dog (2006)
 Dreamgirls (2006)
 Shooter (2007)
 Be Kind Rewind (2008)
 2012 (2009)
 Jumanji: The Next Level (2019)

Eksterne henvisninger 

 

Skuespillere fra USA
Manderlay

Manderlay er en dramafilm fra 2005 og efterfølger til filmen Dogville. Det er den anden del af Lars von Triers trilogi USA - Mulighedernes land. Bryce Dallas Howard har erstattet Nicole Kidman i rollen som Grace. I filmen spiller ligeledes Willem Dafoe, Lauren Bacall, Chloë Sevigny og Danny Glover.

Produktion

Kulisse 
Kulisserne er meget lig de i Dogville brugte. Filmet på et scene uden ret mange rekvisitter adskiller Manderlay sig dog fra forgængeren ved også at inkludere fx en hest, et muldyr og en sandstorm. Som i Dogville udspiller Manderlays handling sig på en afgrænset lokalitet, i dette tilfælde en plantage.

Eksterne henvisninger 
 

Danske film fra 2005
Dramafilm fra Danmark
Engelsksprogede film
Film instrueret af Lars von Trier
Film fra Danmark (administrationskategori)
Rå (skibsterminologi)

En rå (flertal ræer) er et rundholt placeret på tværs af en mast. Som regel føres et råsejl mellem to ræer, hvoraf den øverste rå (over-råen) kan hejses op og ned ad masten, mens under-råen er fastgjort i et specielt beslag, kaldet rakken (dette kan variere fra rig til rig, hvor flere ræer kan hejses eller sænkes).

De forskellige ræer har mange navne, alt efter hvilken type rig de sidder på (fuldrigger-Barkentine-topsejlskonnert-bark m.m.)

På en barkentine (råsejl på formast) er de benævnt som røjl-bram-mærs-fok nævnt fra top og ned. Der kan være endnu flere ræer og så er de typisk benævnt med f.eks. undermærs-overmærs overbram-underbram m.m.

På mindre skibe som f.eks. vikingeskibe, eller som det nederste sejl på en fuldrigget mast, føres sejlet uden underrå.

Råsejlet var den første type sejl kendt på de nordiske sejlskibstyper, normalt betegnet som vikingeskibe (afbilledet fra ca. 600). Råen var en bom løst monteret med et såkaldt råbånd, hvorfra vi kender udtrykket råbåndsknob, der var betegnelsen for det knob, der bandt råbåndet rundt om masten.

Ræerne kan drejes i det vandrette plan for at bringe sejlet i en gunstig position i forhold til vindretningen. I det lodrette plan kan ræerne kun justeres minimalt.

Skibsterminologi
Søfart
Dido og Aeneas

Dido og Aeneas er en opera af den engelske barokkomponist Henry Purcell med libretto af Nahum Tate. Den første kendte opførelse var på en pigeskole i foråret 1689. Den har tre små akter og varer omkring en time. Nummer: Z. 626 i Zimmermanns fortegnelse. 

Den bygger på Virgils ''Æneiden, fjerde bog, som fortæller om dronningen af Kartago Dido og den Trojanske flygtning Aeneas. Da Aeneas og hans besætning lider skibrud i Kartago, forelsker dronningen og Aeneas sig. Aeneas er nødt til at rejse, og Dido kan ikke leve uden ham og venter kun på døden.

Operaens handling 
Dido er dronning i Kartago. Hun var gift med sin elskede Sychaos, der blev myrdet af hendes bror. Dido blev så ulykkelig, at hun svor at hun hverken ville forelske sig eller gifte sig igen. Hun bor på slottet med sine tjenestefolk og sin søster/tjenestepige Belinda. Dido er meget ulykkelig, og den altid glade Belinda prøver forgæves at muntre hende op. En dag kommer den unge flotte trojanske prins Aeneas til byen med sine sømand. Han har sejlet i syv år for at finde sig en kone. Han har kæmpet med alverdens monstre og uhyrer og er endelig kommet til Kartago. Han skal finde sig en dronning, for ellers vil Troja forgå.

Dido er i begyndelsen meget negativ mod Aeneas. Aeneas giver hende sin kniv, men hun vil ikke modtage den. Hun er i virkeligheden dybt forelsket i den unge prins, men hun har svoret, at hun aldrig vil gifte sig igen. Til sidst får Belinda hende dog omvendt, og hun forelsker sig i Aeneas. Dette er ønskværdigt for begge parter: Kartago får en mandlig regent, og Troja og Kartago slutter pagt.

I Kartago bor en troldkvinde, som er sygeligt jaloux på Dido. Troldkvinden og hendes slæng forvandler en lille heks til en ånd, som flyver ud og fortæller Aeneas, at han skal tage hjem, for Troja er ved at forgå. Aeneas fortæller Dido det, og hun bliver  rasende. Hun havde brudt sit løfte, og nu vil han rejse fra hende. De kommer i et voldsomt skænderi, der ender med at Dido råber til Aeneas, at han skal forføje sig bort. Alle hendes tjenestefolk bliver så skuffede over Dido, at de forlader hende. Dido søger trøst hos Belinda, men også hun forlader Dido. Ensom og forladt stikker hun sig en kniv i hjertet og kaster sig over et brændende bål, mens Aeneas sejler bort i solnedgangen.

Operaer på engelsk
Titus (flertydig)

Titus kan henvise til flere artikler:

 Titus Flavius Vespasianus – Romersk kejser.
 Titus (opera) – Originaltitel: La clemenza di Tito, værk af Mozart.
 Titus (discipel) – Bibelsk person.
 Titusbrevet – Paulus's brev til Titus. Biblen, Det Ny Testamente.
 Titus (udgiver) – Selskab, som producerer til Spillekonsoler.
Faldereb

Et Faldereb er betegnelse for en landgangsbro der i modsætning til denne er fast monteret på skibet. Ved sætning af falderebet svinges dette ud fra skibssiden og den ene ende sænkes ned således at den virker som en trappe. Falderebet ender ofte i en platform der, når skibet ligger stille til søs, befinder sig lige over vandoverfladen til brug for omstigning i f.eks en motorbåd. Ved kaj sænkes falderebet direkte ned på denne.

Skibsterminologi
Rudolf Glaber

Rudolf Glaber eller Radulf Glaber, 985–1047 . Han var benediktinermunk og kronikør og en af de vigtigste kilder til den franske historie i perioden omkring år 1000.

Alternative navne, der stammer fra latin, er Rodulphus Glaber eller Radulphus Glaber og fra fransk: Raoul Glaber. Glaber betyder på latin "den skaldede".

Levned 
Rudolf fortæller selv, at da han var 12 år gammel, sørgede hans onkel, der var munk i Saint-Léger-de-Champeaux, for at skaffe ham en plads samme sted som novice. Han blev dog senere smidt ud fra klostret pga. dårlig opførsel, da han, som han selv beretter, ikke kunne indordne sig under reglementet. Derefter opholdt han sig i forskellige burgundiske klostre, herunder Moutiers-Saint-Jean, Saint-Bénigne nær Dijon, Cluny, Moutier og Saint-Germain i Auxerre, hvor han levede fra 1039 til sin død.

Omkring 1010 mødte han Wilhelm af Volpiano, der var abbed i Saint-Bénigne og en fremtrædende figur i 11. århundredes reformbevægelse. I 1028 ledsagede Rudolf Vilhelm, der stammede fra Piemonte, på en rejse til Italien, og han havde desuden opfordret Rudolf til at skrive sit hovedværk Historia. Rudolf kom gennem denne forbindelse til at tilhøre reformkredsen i den katolske kirke, og hans skrifter tager derfor selvfølgeligt parti for de personer, der tilhørte samme kreds; fx beskrives de tyske fyrster Henrik 2. og Henrik 3. særdeles positivt, modsat Konrad 2. og Pave Benedikt 9., der begge modarbejdede reformbevægelsen.

Værk 
De bevarede værker fra Rudolfs hånd inkluderer en hagiografi over Vilhelm af Volpiano (Vita Sancti Guillelmi Abbatis Divionensis), og hans mest kendte værk: Historiarum libri quinque ab anno incarnationis DCCCC usque ad annum MXLIV (Historie i fem bøger, fra 900 e.v.t. til 1044 e.v.t.). Historia blev påbegyndt under opholdet i Cluny mellem 1026 og 1027, og hovedvægten ligger på årene fra 1000 til 1033. Fokus er på Frankrigs historie, men enkelte begivenheder fra andre dele af Europa, som fx Skotland og Syditalien, bliver også beskrevet. Værket har især stor betydning som kilde til de forestillinger om verdens undergang, som florerede omkring det første årtusindskifte. Rudolf beretter derfor bl.a. om kætterier, djævelskab, mirakler, åbenbaringer og sædernes forfald, han beretter endda om kannibalisme under en hungersnød i Bourgogne, alt sammen begivenheder der blev opfattet som tegn på en snarlig dommedag. Det billede senere historikere har tegnet af datidens mennesker som svært overtroiske, der levede i evig frygt for dommedag.

Litteratur 
 Rodulfi Glabri Historiarum Libri Quinque; Rodulfus Glaber, The Five Books of the Histo-ries [cover title: Rodulfus Glaber, Opera] ed. J. France (Oxford, 1989)

Fodnoter

Eksterne link 
 Biography biografi fra Catholic Encyclopedia
 Biography fra Schaff-Herzog Encyclopedia of Religious Knowledge, Volume IV
 Ralph Glaber's On the First Millennium fra Internet Medieval Sourcebook

Personer fra middelalderen
Historikere fra Frankrig
Dogville

Dogville er en engelsksproget, dansk film fra 2003, skrevet og instrueret af Lars von Trier og med bl.a. Nicole Kidman, Paul Bettany, Lauren Bacall, Chloë Sevigny, Stellan Skarsgård og James Caan på rollelisten. Den er en parabel, der bruger en ekstremt minimalistisk kulisse til at fortælle historieen om Grace (Kidman), en flygtning fra gangstere, der ankommer til den lille by Dogville og bliver givet asyl til gengæld for arbejde.

Filmen er den første i en planlagt trilogi med titlen USA - Mulighedernes land. Den næste film var Manderlay (2005), mens den tredje med den planlagte titel Wasington endnu ikke er lavet.

Filmen var med i konkurrencen om den prestigefyldte Guldpalme ved Filmfestivalen i Cannes 2003, men Gus van Sants Elephant vandt prisen. I 2004 modtog den Bodilprisen for bedste danske film.

Filmens scenografi har inspireret musikvideoen til det danske heavy metalband Volbeats sang Mary Ann's Place fra deres album Guitar Gangsters & Cadillac Blood (2008).

Medvirkende 
 Nicole Kidman som Grace
 John Hurt som Fortæller
 Paul Bettany som Tom
 Lauren Bacall
 Chloë Sevigny
 Stellan Skarsgård
 James Caan
 Patricia Clarkson
 Udo Kier

Priser

Referencer

Eksterne henvisninger 
 

Danske film fra 2003
Dramafilm fra Danmark
Engelsksprogede film
Film instrueret af Lars von Trier
Bodilprisen for bedste danske film
Film fra Danmark (administrationskategori)
Signallys

Et signallys betegner et navigationslys. Et signallys som er  beskyttet og robust  kaldes en signallygte eller signallanterne. Signallys anvendes fx på fartøjer (fx skibe, fly og tog) til at indikere et fartøjs eksistens og retning.

Signallys anvendes også som pejlemærker og kaldes så lysfyr. Lysfyr anvendes til at navigere efter.

Liste over signallys:
 Blinklys
 Trafiklys
 Bussignal

Skibslys 
Normalt har et skib følgende signallys:
 et hvidtlysende, fremadlysende (ca. 210 grader).
 et hvidtlysende agtersignallys, bagudlysende (ca. 150 grader).
 et grøntlysende sidesignallys (højre eller styrbord side) lysende fra ret fremad og til ca. 30 grader bagud.
 et rødtlysende sidesignallys (venstre eller bagbord side) lysende fra ret fremad og til ca. 30 grader bagud.
Derudover bruges signallys ved ankring og når skibet udfører specielle arbejder eller fører specielle former for last.

Referencer

Eksterne henvisninger

 
Søfart
Agdenes

Agdenes er en tidligere  kommune i Trøndelag fylke i Norge. Ved kommunereformen i Norge 2020 blev den  sammen med  Orkdal, Meldal og  en del av Snillfjord kommune (Krokstadøra) lagt sammen  til den nye Orkland kommune. Den ligger helt yderst i Trondheimsfjorden. Kommunen grænser til Hitra, Ørland, Rissa, Orkdal og Snillfjord. Den består af Ytre Agdenes, Lensvik og Ingdalen.

Geografi 
Agdenes har vekslende natur med fjeld og fjord, frodige marker og fugtige moseområder, skovklædte lier og nøgent, vejrhærdet landskab.

Klimamæssigt er kommunen delt i to, og vejrskellet går i en fjeldryg gennem kommunen. I ydre del af kommunen har man et typisk kystklima, milde vintre og lidt sne, mens indre del har mere vegetation, mindre vind og snerige vintre.

Natur 
 Øyangsvatnet

Samfund 
Agdenes kommune svarer til Agdenes prestegjeld i Den norske kirke. Kommunen har tre kirker: Agdenes kirke, Lensvik kirke og Ingdal kapell.

Kommunen deltager i flere interkommunale samarbejder i Hamos-regionen: Hemne, Agdenes, Meldal, Orkdal og Skaun.

Erhvervsliv 
Kommunen har en industritæthed som ligger over landsgennemsnittet.

Primærerhvervene er de som beskæftiger flest indbyggere i kommunen, hovedsagelig indenfor mælkeproduktion og skovdrift. Pelsdyropdræt og jordbærproduktion er også vigtige erhverv i kommunen.

Hyttekommune 
Kommunen har ca 800 fritidsboliger. Kombinationen af bynær og kystnær beliggenhed, gør at kommunen er attraktiv for hytteejere.

Historie 
Kong Øysteins havn nær Agdenes fyr er en vigtig marinarkæologisk lokalitet.

Nuværende kommune blev oprettet i 1964, da indre del af gamle Agdenes kommune, Lensvik kommune, og Ingdalen kreds af Stadsbygd kommune, blev slået sammen. Før 1964 var gamle Agdenes kommune delt fra Ørland i 1896, Lensvik kommune var delt fra Rissa i 1905, mens Ingdalen tilhørte Statsbygd kommune helt frem til 1964.

I 1995 blev bebyggelsen Moldtun overført fra Agdenes til Snillfjord kommune. Stedet fik først vejforbindelse 1994, og da vejløsningen kom, var det mod Snillfjord, og man ønskede derfor at blive overført dertil.

Ved udløbet af Trondheimsfjorden ligger Agdenes fæstning, der består af en gruppe anlæg, der blev bygget i slutningen af 1800-tallet.

Kommunevåbenet 
Kommunevåpenet med navnet «I hermelin et rødt skjoldhode» blev godkendt i 1991. Hermelin symboliserer at de kongelige i tidligere tider holdt til i Agdenes, og det symboliserer samtidig nutidens skindproduktion. Det røde felt står for jordbær, hjertevarme eller blodet fra Erik Blodøkses økse .

Referencer

Eksterne henvisninger 

Agdenes på snl.dk
 http://www.kulturnett.no/geografisknavigering/geografisknavigering_visning.jsp?fylke=T934190&kommune=T952808[ Kultur i Agdenes på kort] fra Kulturnett.no 

Tidligere kommuner i Norge
 
Trondheimsfjorden
Spygat

Spygat er betegnelsen for afløb fra f.eks skibsdæk. I tilfælde af overskylning fra en bølge eller brodsø, vil vandet blive ledt tilbage til havet gennem spygattene, der placeres med jævne mellemrum langs dækskanten. Dette er især nødvendigt i skibe med fast ræling.

Skibsterminologi